আব্দুল্লাহ আল মামুন,ভ্রাম্যমান প্রতিনিধি,চিলাহাটি ওয়েব : আগামীকাল বুধবার নীলফামারীর শেখ কামাল স্টেডিয়ামে অনুষ্টিত হতে যাচ্ছে বাংলাদেশ-শ্রীলঙ্কার আন্তর্জাতিক প্রীতি ফুটবল ম্যাচ। আর এ ম্যাচের জন্য ইতিমধ্যে প্রস্তুত করা হয়েছে স্টেডিয়ামটি।ইতিমধ্যেই বাংলাদেশ ও শ্রীলংকা দল রংপুরে অবস্থান করছেন।ফুটবল খেলাটি দেখারজন্য দর্শকদের মধ্যে বারতি উম্মাদনা বিরাজ করছে। জেলা ক্রীড়া সংস্থা সূত্র মতে, সেপ্টেম্বরে ঢাকায় বসবে সাফ ফুটবল চ্যাম্পিয়নশিপ। ছয় দলের আসরটি হবে ৫ থেকে ১৬ সেপ্টেম্বর পর্যন্ত। আসর শুরুর আগে দলের জন্য অন্তত একটি প্রস্ততি ম্যাচ চেয়েছেন বাংলাদেশ দলের ইংলিশ কোচ জেমি ডে। তার চাওয়া মতে নীলফামারী শেখ কামাল স্টেডিয়ামে শ্রীলঙ্কার বিপক্ষে ম্যাচটি আয়োজন করতে যাচ্ছে বাফুফে। এই প্রস্ততি ম্যাচটি আগামী ২৯ আগস্ট অনুষ্টিত হবে। জেলা ক্রিড়া সংস্থার সাধারণ সম্পাদক আরিফ হোসেন মুন জানান শ্রীলষ্কা-বাংলাদেশ আন্তর্জাতিক প্রস্তুতি ম্যাচ খেলার জন্য পুরোপুরি প্রস্তুত নীলফামারী শেখ কামাল স্টেডিয়াম। ২০ হাজার দর্শক ধারণ ক্ষমতার এ স্টেডিয়ামটিতে এই প্রথম আন্তর্জাতিক ম্যাচ অনুষ্ঠিত হতে যাচ্ছে। এ ম্যাচের খবরে নীলফামারীসহ আশেপাশের জেলার ফুটবল প্রিয় দর্শকদের মাঝে ব্যাপক সাড়া পড়েছে। নীলফামারী ও সৈয়দপুরে নির্দিষ্ট ব্যাংকের মাধ্যমে এ ম্যাচের টিকিট প্রথম দিনেই শেষ হয়ে গেছে। শ্রীলঙ্কার খেলোয়াড়রা বর্তমানে রংপুরে অবস্থান করছেন। নীলফামারী পুলিশ সুপার মুহাম্মদ আশরাফ হোসেন জানান, শ্রীলষ্কা-বাংলাদেশ আন্তর্জাতিক প্রস্তুতি ম্যাচটি যাতে সুষ্ট ও সুন্দর ভাবে অনুষ্টিত হয় সে জন্য নেয়া হবে পর্যাপ্ত নিরাপত্তা ব্যবস্থা। পুলিশের পাশাপাশি র‌্যাব, বিজিবি, বিভিন্ন গোয়েন্দা সংস্থা, আনসার বাহিনীর সদস্যরা মাঠে কাজ করবে। প্রস্তুত থাকবে ফায়ার সার্ভিস ও এ্যাম্বুলেন্স। নীলফামারীতে আন্তজার্তিক ফুটবল ম্যাচের খবরে সারা রংপুর বিভাগে উৎসবের আমেজ বিরাজ করছে। টিকিট ছাড়ার প্রথম দিনেই সব টিকিট বিক্রি শেষ হয়ে গেছে। টিকিট ক্রয়ের জন্য ব্যাংকগুলোর সামনে লম্বা লাইন ছিল চোখে পরারমত। এমনিতেই নীলফামারীর মানুষ ফুটবল বলতেই পাগল তার মধ্যে আন্তজার্তিক ম্যাচের খবরে গোটা জেলায় উৎসবের আমেজ বিরাজ করছে।